**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2021 m. vasario d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos ekonomikos ir inovacijų ministerija |
| **Veiksmų programos prioriteto numeris ir pavadinimas:** | 2014–2020 m. Europos Sąjungos fondų investicijų veiksmų programos 9 prioritetas „Visuomenės švietimas ir žmogiškųjų išteklių potencialo didinimas“ |
| **Veiksmų programos konkretaus uždavinio numeris ir pavadinimas:** | 9.4.3 konkretus uždavinys „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“ |
| **Veiksmų programos įgyvendinimo priemonės (toliau – priemonė) kodas ir pavadinimas:** | Nr. 09.4.3-ESFA-K-805 „Žmogiškieji ištekliai Invest LT+“ |
| **Priemonei skirtų Europos Sąjungos struktūrinių fondų lėšų suma, mln. Eur:** | 2,6 mln. eurų |
| **Pagal priemonę remiamos veiklos:** | Investuotojų, investuojančių Lietuvos Respublikos teritorijoje į gamybą ir (ar) paslaugas, darbuotojų mokymas ir kvalifikacijos tobulinimas, įskaitant mokymo darbo vietoje organizavimą. |
| **Pagal priemonę remiamos veiklos arba dalis veiklų bus vykdomos:** | ***(Stebėsenos komiteto pritarimas nereikalingas***)  **X** Vykdoma Lietuvoje (arba ES šalyse, kai projektai finansuojami iš Europos socialinio fondo)  **□** Apribojimai veiklų vykdymo teritorijai netaikomi  □ Bus vykdomos projektų veiklos, susijusios su teminiu tikslu, pagal reglamento (ES) Nr. 1303/2013 9 straipsnio pirmosios pastraipos 1 punktą |
| **Projektų atrankos būdas (finansavimo forma finansinių priemonių atveju):** | **□** Valstybės projektų planavimas  **□** Regionų projektų planavimas  **X** Projektų konkursas  **□** Tęstinė projektų atranka  **□** Finansinė priemonė |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **□ PRIORITETINIS PROJEKTŲ ATRANKOS KRITERIJUS** | **□ Nustatymas**  **X Keitimas**  **Patvirtinta 2014-12-11 nutarimu Nr. 44P-2.1 (2)** |
| **Projektų atrankos kriterijaus pavadinimas:** | 1. Projektas atitinka [Investicijų skatinimo ir pramonės plėtros 2014–2020 metų programos, patvirtintos Lietuvos Respublikos Vyriausybės 2014 m. rugsėjo 17 d. nutarimu Nr. 986 „Dėl Investicijų skatinimo ir pramonės plėtros 2014–2020 metų programos patvirtinimo“](https://www.e-tar.lt/portal/lt/legalAct/89318200457911e483c6e89f9dba57fd) (toliau – Investicijų skatinimo ir pramonės plėtros 2014–2020 metų programa), nuostatas. |
| **Projektų atrankos kriterijaus vertinimo aspektai ir paaiškinimai:** | Vertinama, ar projektai prisidės prie Investicijų skatinimo ir pramonės plėtros 2014–2020 metų programos pirmojo tikslo „Didinti tiesiogines investicijas į gamybos ir paslaugų sektorius“ ir trečiojo tikslo „Aprūpinti Lietuvos verslą konkurencingais žmogiškaisiais ištekliais“ antrojo uždavinio „Sukurti nuolat veikiančias žmogiškųjų išteklių kompetentingumo tobulinimo priemones“ įgyvendinimo. Siekiant pirmojo Investicijų skatinimo ir pramonės plėtros 2014–2020 metų programos tikslo įgyvendinimo, projektu turi būti kuriamos darbo vietos, kurioms reikia papildomų kompetencijų, o siekiant trečiojo tikslo antrojo uždavinio įgyvendinimo, darbuotojams turi būti suteiktos specifinės kompetencijos. |
| **Projektų atrankos kriterijaus pasirinkimo pagrindimas:** | **Nustatytas kriterijus padės įvertinti, ar projektas prisidės prie Investicijų skatinimo ir pramonės plėtros 2014–2020 metų programos tikslų įgyvendinimo. Projektų prisidėjimas prie Investicijų skatinimo ir pramonės plėtros 2014–2020 metų programos tikslų įgyvendinimo sudarys sąlygas įmonių darbuotojams įgyti jiems reikalingas kompetencijas ir tapti konkurencingiems darbo rinkoje, nes Investicijų skatinimo ir pramonės plėtros 2014–2020 metų programos nuostatose, kurias turės atitikti projektai, akcentuojama būtinybė vykdyti darbo rinkos poreikius atitinkančius darbuotojų mokymus.**  **Pakeitimai siūlomi atsižvelgiant į atliktus Investicijų skatinimo ir pramonės plėtros 2014–2020 metų programos pakeitimus (galiojimo laikotarpio pratęsimą), taip pat siūlome šį kriterijų laikyti Nr. 1 vietoje 2014–2020 metų Europos Sąjungos fondų investicijų veiksmų programos stebėsenos komiteto (toliau – Stebėsenos komitetas) patvirtinto kriterijaus Nr. 2.** |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **□ PRIORITETINIS PROJEKTŲ ATRANKOS KRITERIJUS** | **□ Nustatymas**  **X Keitimas**  **Patvirtinta 2014-12-11 nutarimu Nr. 44P-2.1 (2)** |
| **Projektų atrankos kriterijaus numeris ir pavadinimas:** | 2. Investuotojo privačių investicijų dydis į Lietuvoje įgyvendintą, šiuo metu įgyvendinamą arba į ~~vienerių metų laikotarpyje~~ planuojamą pradėti įgyvendinti investicijų projektą, į kurį turi būti investuota ne ~~vėliau~~ **anksčiau** kaip per 36 mėnesius ~~nuo projekto įgyvendinimo pabaigos~~ **iki paraiškos pateikimo ir ne vėliau kaip per 24 mėnesius nuo projekto sutarties pasirašymo dienos,** ne mažesnis kaip ~~1 448 000~~ **3 000 000** Eur (~~vienas milijonas keturi šimtai keturiasdešimt aštuoni tūkstančiai~~ **trys milijonai** eurų) arba tokio investicijų projekto metu sukuriama ne mažiau kaip ~~20~~ **50** darbo vietų **arba visų pareiškėjo darbuotojų vidutinis mėnesinis darbo užmokestis (bruto) 1,5 karto didesnis nei vidutinis mėnesinis darbo užmokestis šalies ūkyje**. |
| **Projektų atrankos kriterijaus vertinimo aspektai ir paaiškinimai:** | Vertinama, ar investuotojo privačių investicijų dydis į Lietuvoje įgyvendintą, šiuo metu įgyvendinamą arba į ~~vienerių metų laikotarpyje~~ planuojamą pradėti įgyvendinti investicijų projektą, į kurį turi būti investuota ne ~~vėliau~~ **anksčiau** kaip per 36 mėnesius ~~nuo projekto įgyvendinimo pabaigos~~ **iki paraiškos pateikimo ir ne vėliau kaip per 24 mėnesius nuo projekto sutarties pasirašymo dienos,** ne mažesnis kaip ~~1 448 000~~ **3 000 000** Eur (~~vienas milijonas keturi šimtai keturiasdešimt aštuoni tūkstančiai~~ **trys milijonai** eurų) arba tokio investicijų projekto metu sukuriama ne mažiau kaip ~~20~~ **50** darbo vietų **arba visų pareiškėjo darbuotojų vidutinis mėnesinis darbo užmokestis (bruto) 1,5 karto didesnis nei vidutinis mėnesinis darbo užmokestis šalies ūkyje.**  Vertinama pagal pareiškėjo (investuotojo) dokumentus, įrodančius pareiškėjo (investuotojo) privačių investicijų, darbuotojų vidutinio mėnesinio darbo užmokesčio (bruto) dydį ir darbo vietų skaičių:  privačių investicijų dydis planuojant investicijas pagrindžiamas pateikiant ketinimo protokolo kopiją arba laisvos formos deklaraciją, investavus – audito ataskaitą arba išlaidų patyrimo dokumentų kopijas, patvirtintus finansinės atskaitomybės dokumentus;  darbuotojų vidutinio mėnesinio darbo užmokesčio (bruto) dydis ir darbo vietų skaičius planuojant investicijas pagrindžiamas pateikiant ketinimo protokolo kopiją arba laisvos formos deklaraciją, investavus – darbo užmokesčio priskaitymo žiniaraščius arba išmokėto darbo užmokesčio laisvos formos suvestines pažymas.  Darbuotojų skaičius taip pat vertinamas pagal Valstybinio socialinio draudimo fondo prie Socialinės apsaugos ir darbo ministerijos (toliau – Sodra) duomenų bazės duomenis. Darbuotojų vidutinis mėnesinis darbo užmokestis (bruto) vertinamas atsižvelgiant į Lietuvos statistikos departamento skelbiamus naujausius ketvirtinius vidutinio mėnesinio darbo užmokesčio (bruto) šalies ūkyje (su individualiomis įmonėms) duomenis. |
| **Projektų atrankos kriterijaus pasirinkimo pagrindimas:** | Kriterijus padės atrinkti tuos pareiškėjus (investuotojus), kurių veiklos orientuotos į aukštos pridėtinės vertės kūrimą ir tuos, kurie turi didžiausią darbuotojų mokymo ir kvalifikacijos tobulinimo poreikį, nes kriterijumi nustatomi reikalavimai yra orientuoti į didesnio masto ir palankesnes darbo užmokesčio sąlygas užtikrinančius projektus. Kvalifikuota darbo jėga yra vienas esminių kriterijų sprendžiant dėl investicijų vietos. Visgi dažnai investuotojai susiduria su sunkumais randant tinkamų kompetencijų ir kvalifikacijų darbuotojus, todėl galimybė pasinaudoti finansavimo priemone, leidžiančia darbuotojus mokyti ir kelti jų kvalifikaciją, yra labai reikšminga investuotojų apsisprendimui. Tai ypač aktualu inovatyvių ir aukštą pridėtinę vertę kuriančių technologinių verslų atveju, kurie iki šiol negalėjo pasinaudoti priemonės finansavimu, kadangi jiems nėra reikalingos didelės investicijos ir didelis darbuotojų skaičius, tačiau mokamas vidutinis mėnesinis darbo užmokestis yra gerokai didesnis už šalies vidurkį. Nustatytas kriterijus atitinka Veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 9.4.3 konkretaus uždavinio „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“ vieną iš tikslų, kuriuo numatoma remti investuojančių įmonių personalo rengimo poreikius. Kriterijus prisidės prie rezultato rodiklio „Sėkmingai mokymus baigusių asmenų, kurie taiko įgytas žinias darbe, dalis praėjus ne mažiau kaip 6 mėn., bet ne daugiau kaip 24 mėn. po dalyvavimo ESF veiklose“, pasiekimo. Kriterijus parengtas atsižvelgiant į Programos tikslus.  Atrankos kriterijus yra orientuotas į skirtingus užsienio investuotojų projektų tipus (gamybos, paslaugų, technologinius) ir parengtas atsižvelgiant į Veiksmų programos, taip pat Programos nuostatas, todėl nepagrįstai neišskiria tam tikros tikslinės grupės iš kitų.  **Siūlome šį atrankos kriterijų laikyti Nr. 2 vietoje Stebėsenos komiteto patvirtinto Nr. 1.** |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **□ PRIORITETINIS PROJEKTŲ ATRANKOS KRITERIJUS** | ** Nustatymas**  ** Keitimas**  **Patvirtinta 2014-12-11 nutarimu Nr. 44P-2.1 (2)** |
| **Projektų atrankos kriterijaus pavadinimas:** | ~~3. Pareiškėjas yra užsienio investuotojas (įmonė) arba užsienio investuotojo (įmonės) Lietuvos Respublikoje įsteigtas privatus juridinis asmuo, kuriam užsienio investuotojas daro lemiamą įtaką~~ |
| **Projektų atrankos kriterijaus vertinimo aspektai ir paaiškinimai:** | ~~Kai pareiškėjas yra užsienio investuotojas (įmonė), pagal pateiktus dokumentus bus tikrinama investuotojo registracijos vieta užsienio valstybėje. Kai pareiškėjas yra užsienio investuotojo (įmonės) Lietuvos Respublikoje įsteigtas privatus juridinis asmuo, kuriam užsienio investuotojas daro lemiamą įtaką, tikrinama pagal pateiktus dokumentus užsienio investuotojo registracijos vieta užsienio valstybėje, Lietuvos Respublikoje įsteigto privataus juridinio asmens registracijos duomenys VĮ Registrų centre ir užsienio investuotojo daroma įtaka pareiškėjui. Lemiama įtaka suprantama taip, kaip apibrėžta Lietuvos Respublikos konkurencijos įstatyme.~~ |
| **Projektų atrankos kriterijaus pasirinkimo pagrindimas:** | **Šio kriterijaus atsisakoma, atsižvelgiant į tai, kad jis dubliuoja galimo pareiškėjo apibrėžimą.** |
| **Teikiamas tvirtinti:**  **□ SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | ** Nustatymas**  ** Keitimas**  **Patvirtinta 2014-12-11 nutarimu Nr. 44P-2.1 (2)** |
| **Projektų atrankos kriterijaus pavadinimas:** | ~~4. Vykdomas naujas plyno lauko investicijų projektas~~ |
| **Projektų atrankos kriterijaus vertinimo aspektai ir paaiškinimai:** | ~~Skatinamas naujų plyno lauko investicijų, kurios apibrėžtos Lietuvos Respublikos Investicijų įstatymo 2 straipsnio 13 dalyje, atėjimas į Lietuvą ir investicijų plėtra. Aukštesnis balas suteikiamas, jei vykdomas naujas plyno lauko investicijų projektas, žemesnis – jei vykdoma Lietuvoje jau veikiančio verslo plėtra.~~ |
|  | **Atsižvelgiant į tai, kad plyno lauko investicijų sąvoka apima tik gamybinius projektus, kai investuojama į naujo statinio statybą ir įrengimą  plyname lauke, ir neapima projektų, kuriuose vystomos paslaugos, kriterijaus siūloma atsisakyti, nes darbuotojų mokymų reikia ir paslaugas teikiančioms įmonėms.** |
| **Teikiamas tvirtinti:**  **□ SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | ** Nustatymas**  ** Keitimas**  **Patvirtinta 2014-12-11 nutarimu Nr. 44P-2.1 (2)** |
| **Projektų atrankos kriterijaus pavadinimas:** | ~~5. Projektas prisideda prie Užimtumo didinimo 2014–2020 metų programos įgyvendinimo tarpinstitucinio veiklos plano, patvirtinto Lietuvos Respublikos Vyriausybės 2014 m. vasario 26 d. nutarimu Nr. 204, įgyvendinimo~~ |
| **Projektų atrankos kriterijaus vertinimo aspektai ir paaiškinimai:** | ~~Balas suteikiamas projektams, prisidedantiems prie Užimtumo didinimo 2014–2020 metų programos įgyvendinimo tarpinstitucinio veiklos plano, patvirtinto Lietuvos Respublikos Vyriausybės 2014 m. vasario 26 d. nutarimu Nr. 204, 2 tikslo „Didinti darbo jėgos kvalifikacijos atitiktį darbo rinkos reikmėms“ 2.2 uždavinio „Užtikrinti kokybiškų įgūdžių įgijimą švietimo ir mokymo sistemoje“ 2.2.5 priemonės „Tobulinti žmogiškųjų išteklių kvalifikaciją, didinti jų kompetenciją ir ugdyti darbo jėgos įgūdžius“ įgyvendinimo.~~ |
|  | **Visi projektai, susiję su mokymais ir kompetencijų tobulinimu, prisideda prie tarpinstitucinio veiklos plano įgyvendinimo, todėl nustatytas atrankos kriterijus nepadeda atrinkti geriausių projektų. Atsižvelgiant į tai, siūloma šio kriterijaus atsisakyti.** |
| **Teikiamas tvirtinti:**  **□ SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **X Nustatymas**  ** Keitimas** |
| **Projektų atrankos kriterijaus pavadinimas:** | 3. Investuotojo darbuotojų kvalifikacijos ugdymas |
| **Projektų atrankos kriterijaus vertinimo aspektai ir paaiškinimai:** | Vertinama pareiškėjo darbuotojų kvalifikacija, priklausomai nuo to, kokios kvalifikacijos darbuotojams reikalinga įgyti specifinių kompetencijų.  Vertinama remiantis [Lietuvos kvalifikacijų sandaros aprašu, patvirtintu Lietuvos Respublikos Vyriausybės 2010 m. gegužės 4 d. nutarimu Nr. 535 „Dėl Lietuvos kvalifikacijų sandaros aprašo patvirtinimo“](https://e-seimas.lrs.lt/portal/legalAct/lt/TAD/TAIS.372306/asr). Aukštesnis įvertinimas suteikiamas tiems projektams, kuriuose mokymuose dalyvauja didesnis skaičius I–V kvalifikacijos lygius atitinkančių darbuotojų. Paraiškos surikiuojamos nuo paraiškų, kuriose numatoma, kad mokymuose dalyvaujančių darbuotojų, atitinkančių I–V kvalifikacijos lygius, dalis yra didesnė iki paraiškų, kuriose numatoma, kad mokymuose dalyvaujančių darbuotojų, atitinkančių I–V kvalifikacijos lygius, dalis yra mažesnė. |
| **Projektų atrankos kriterijaus pasirinkimo pagrindimas:** | Lietuvos Respublikos finansų ministerijos atliktame 2014–2020 m. Europos Sąjungos fondų investicijų veiksmų programos tarpiniame vertinime pabrėžiama, kad investicijos tik labai maža apimtimi pasiekia tuos dirbančiuosius asmenis, kuriems jų labiausiai reikia – turinčius žemą / vidutinį kompetencijų lygmenį. Maždaug ketvirtadalis visų užimtųjų gyventojų Lietuvoje sudaro įrenginių ir mašinų operatoriai ir surinkėjai bei nekvalifikuoti darbuotojai. Todėl yra labai svarbu skatinti pažeidžiamiausių darbuotojų mokymą.  Nustatytas kriterijus prisidės prie Veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 9.4.3 konkretaus uždavinio „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“ tikslo įgyvendinimo, kuriuo numatoma remti investuojančių įmonių personalo rengimo poreikius. |
| **Teikiamas tvirtinti:**  **□ SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **X Nustatymas**  ** Keitimas** |
| **Projektų atrankos kriterijaus pavadinimas:** | 4. Planuojamų investicijų trukmės vertinimas |
| **Projektų atrankos kriterijaus vertinimo aspektai ir paaiškinimai:** | Vertinama įgyvendinamo projekto trukmė – tai yra naujas investicinis projektas ar plėtros investicinis projektas. Prioritetiniai balai suteikiami tiems naujiems investiciniams projektams, kuriuose užsienio investuotojo įmonė veikia Lietuvos Respublikoje trumpiau nei 3 metus. Jei užsienio investuotojo įmonė veikia Lietuvos Respublikoje ilgiau nei 3 metus, balai nėra skiriami.  Veikianti įmonė – įmonė, turinti pajamų ir darbuotojų ir teisės aktų nustatyta tvarka teikianti ataskaitas Valstybinei mokesčių inspekcijai, Valstybinio socialinio draudimo fondo valdybos skyriams ir metinės finansinės atskaitomybės dokumentus Juridinių asmenų registrui.  Įmonės veikimo laikotarpis Lietuvos Respublikoje tikrinamas pagal Juridinių asmenų registro ir (arba) pareiškėjo pateiktų patvirtintų finansinės atskaitomybės dokumentų informaciją. |
| **Projektų atrankos kriterijaus pasirinkimo pagrindimas:** | Kriterijus padės atrinkti naujus pareiškėjus (investuotojus), neseniai vykdančius veiklą Lietuvos Respublikoje, kurių darbuotojams būtina gilinti trūkstamas žinias ir gebėjimus, ugdyti kompetencijas tam tikrose srityse, taip pat skatins veikiančius investuotojus ugdyti įmonės darbuotojus ir įgalinti juos naudoti naujausias tendencijas atitinkančias žinias kasdieninėje darbinėje veikloje.  Nustatytas kriterijus padės įvertinti, ar projektas prisidės prie Veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 9.4.3 konkretaus uždavinio „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“ siektinų tikslų ir sudarys galimybę investuotojų darbuotojams įgyti papildomų žinių ir reikalingų praktinių įgūdžių. |
| **Teikiamas tvirtinti:**  **□ SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **X Nustatymas**  ** Keitimas** |
| **Projektų atrankos kriterijaus pavadinimas:** | 5. Mokymai, skirti labai mažų, mažų ar vidutinių įmonių (toliau – MVĮ) darbuotojams |
| **Projektų atrankos kriterijaus vertinimo aspektai ir paaiškinimai:** | Vertinama, ar pareiškėjas yra MVĮ, kurios darbuotojams skirti mokymai. MVĮ suprantama taip, kaip ši sąvoka apibrėžta Lietuvos Respublikos smulkiojo ir vidutinio verslo plėtros įstatyme. Prioritetiniai balai suteikiami tiems projektams, kuriuose pareiškėjas yra MVĮ. Jeigu pareiškėjas nėra priskiriamas MVĮ kategorijai, balai nėra skiriami. |
| **Projektų atrankos kriterijaus pasirinkimo pagrindimas:** | Mokymai yra skirti tiek didelių įmonių, tiek MVĮ darbuotojams. Pasirinktas atrankos kriterijus sudarys galimybę didesnei daliai MVĮ darbuotojų dalyvauti mokymuose, skirtuose kompetencijų ugdymui.  Didelės įmonės yra pajėgesnės skirti lėšų mokymams ir kvalifikacijos tobulinimui, o MVĮ nėra tokios pajėgios susidoroti su šiuo iššūkiu.  Šis kriterijus prisidės prie Veiksmų programos 9.4.3 konkretaus uždavinio „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“.  Šis kriterijus padės užtikrinti, kad būtų pasiektas Veiksmų programos produkto rodiklis „Dirbantieji, kurie dalyvavo ESF mokymuose, suteikiančiuose kvalifikaciją arba kompetenciją“. |

Ekonomikos ir inovacijų viceministrė Jovita Neliupšienė